da en en fr da en en da en da en en en da en da en te en da da da da da da da en da da da da it da da sv da da de da da fr da da da da de zh da da da oc sv en en en sl en en en en
Vi gav de S-togsrejsende tiden tilbage under langvarigt sporarbejde
Togbusser i stedet for S-tog = ekstra rejsetid
Banedanmark skulle udføre sporarbejde mellem Frederikssund og Valby, så DSB ikke kunne køre S-tog på hele strækningen. Ca. 63.000 daglige S-togs-rejsende måtte med Togbus i stedet for S-tog. I alle helligdage i foråret 2018 og i næsten 3 måneder fra 1. juni til slut august. Med Togbus tager rejsen væsentlig længere tid - op mod en time ekstra hver vej, hvis man fx skulle fra Frederikssund til Valby.
Med nyudviklet app gav vi kunderne
ekstra rejsetid i togbus tilbage
En hjælpende hånd til hårdt ramte pendlere
Den ekstra rejsetid i Togbus er tid, der går fra pendlernes familie og fritid og svækker loyaliteten til DSB. DSB kan ikke tilbyde rabat eller økonomisk kompensation. Så hvad kunne man gøre for at række hånden ud til de hårdt ramte, loyale pendlere - og få dem til at bruge Togbus og derefter komme tilbage i S-toget? Vi gav dem tiden tilbage via en nyudviklet digital service, en app-løsning, der tilførte kunden en både emotionel og praktisk værdi. Uden det betød, at DSB skulle have penge op af lommen.
Brugerne optjente 2.000.000 minutter
med appen under sporarbejdet
Opsparede minutter kunne bruges til nye rejser med DSB
Via appen registrerer man sine rejser med Togbus fra startstation til slutstation. De ekstra minutter, som den specifikke rejse med Togbus varer, sammenlignet med normal rejsetid med S-toget, bliver sat ind på kundens ’Få Tiden Tilbage’-konto.Da sporarbejdet sluttede, kunne minutterne veksles til nye rejser med DSB ved at bruge en ny version af appen.
App-brugerne opsparede over 2.000.000 minutter under sporarbejdet.
Det unikke tilbud blev godt modtaget af passagerne.
God PR om ny app skaber kendskab til sporarbejde.
"Få tiden tilbage" havde nyhedsværdi, der gav ekstra PR i både lokalmedier og TV2 Lorry.
Kendskabet til sporarbejdet forud for rejsen var helt oppe på 74% mod de vanlige 38%.
"Få tiden tilbage" gav mulighed for at kommunikere mere markant og positivt end ved tidligere sporarbejder.
Tilfredsheden med informationen om sporarbejdet var 7,1 mod en vanlig score på 6,3.
Pendlerformanden for strækningen skrev uopfordret til DSB, at det var den bedste sporarbejdskampagne, han nogensinde havde set - han takkede på vegne af pendlerne.
Vil du høre mere om denne case?
Det kan vi godt forstå!
Kontakt Teddy Birk Petersen
© 2022 Nordlid. All rights reserved.